ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՔԱՂԱՔԱՑՈՒ ՕՐՎԱ ԿԱՊԱԿՑՈՒԹՅԱՄԲ

Սիրելի՛ անեցիներ, սրտանց շնորհավորում եմ բոլորիս Քաղաքացու օրվա կապակցությամբ:

Բոլորիս միասնականությունը, նվիրվածությունը և հայրենիքի հանդեպ սերն է ամբողջացնում այս կարևոր օրվա իմաստը: Այսօր միասին անցնում ենք արժանապատիվ և բարեկեցիկ երկիր կառուցելու ճանապարհով և ես վստահ եմ, որ մենք հաջողելու ենք մեր ծրագրերում:

Համերաշխության ու միասնականության գաղափարը, որը դրված է Քաղաքացու օրվա հիմքում, համոզված եմ, կարևոր ուղերձ է մեզանից յուրաքանչյուրի համար տարվա բոլոր օրերին:

Սիրելի՛ անեցիներ,

Այս տոնը հրաշալի առիթ է նաև հիշելու քաղաքացիների իրավունքների և պետության՝ քաղաքացիների հանդեպ ունեցած պարտավորությունների մասին ու վստահաբար ասելու, որ մենք այս երկրի, այս մարզի, այս համայնքի լիարժեք և լիիրավ տերերն ենք: